text: ইংল্যান্ড যুব দল আসছে – প্রিয়দেশ
  ইংল্যান্ড যুব দল আসছে > খেলাধূলা > ইংল্যান্ড যুব দল আসছে
  ইংল্যান্ড যুব দল আসছে
  বাংলাদেশ অনূর্ধ্ব-১৯ দলের সঙ্গে সাত ম্যাচ ওয়ানডে সিরিজ খেলতে শুক্রবার ঢাকায় আসছে ইংল্যান্ড অনুর্ধ্ব-১৯ দল।
  ১৭ জানুয়ারি প্রস্তুতি ম্যাচ দিয়ে অভিযান শুরু করবে ইংলিশ যুব ক্রিকেট দল। পরে টানা সাতটি ওয়ানডে খেলবে চারটি ভেন্যুতে। ২০, ২১ এবং ২৪ জানুয়ারি চট্টগ্রাম জহুর আহমেদ চৌধুরী স্টেডিয়ামে খেলার পর সিলেট বিভাগীয় স্টেডিয়ামে বাকি দু'টি ওয়ানডে। ২৮ এবং ৩০ জানুয়ারি হবে সিলেটের ম্যাচ দুটি। ঢাকা হবে শেষ দুটি ওয়ানডে। ৩ ফেব্রুয়ারি মিরপুর শেরেবাংলা জাতীয় ক্রিকেট স্টেডিয়ামে আর ৫ ফেব্রুয়ারি হবে ফতুল্লা খান সাহেব ওসমান আলী স্টেডিয়ামে।
  ইংলিশ দলের বেশিরভাগ ক্রিকেটারই কাউন্টি ক্রিকেটে খেলেন। ১৫ জনের দলে অধিনায়ক কেন্টের অ্যাডাম বল, মুহাম্মদ আবিদ, শোজায়ার আলী, ড্যানিয়েল বেল, বেন ফক্স, গ্যাভিন গ্রিফিথ, ব্রেট হাটন, অনিশ কাপিল, স্যাম কেলসাল, জ্যাক লিনিং, ক্রেগ ওভারটন, জেমি ওভারটন, র‌্যামি সিং, কিশেন ভেলানি ও স্যাম উড।